به گوێرهی ئهم رهشنووسه، داهاتهکانی نهوت و غاز به پێی چڕی دانیشتوانی بهسهر تهواوی ههرێمهکاندا دابهش دهکرێت و نهوهک تهنیا بهسهر ههرێمه بهرههمهێنهکاندا، لهگهڵ پێدانی مافی دانوستان و بهستنی گرێبهستی نهوت و غاز به ههرێمه بهرههمهێنهکان، بهڵام بڕیاری کۆتایی و پهسهندکردنیان بهدهست حکومهتی ناوهندییهوه دهبێت، ههورها رهشنووسهکه داهاته نهوتییهکانی بهدهست کۆمپانیای نهوتی نیشتمانییهوه دههێڵێتهوه.
ههروهها به پێی ئهم رهشنووسه ئهنجومهنێک به ناوی "ئهنجومهنی فیدرالی نهوت و غاز"، سندوقێک بۆ داهاته نهوتییهکان و ههروهها سندووقێک بۆ دواڕۆژ، که تایبهت به نهوهکانی داڕۆژه پێکدههێنرێن.
ههر به پێی ئهم رهشنووسه ئهنجومهنی فیدرالی نهوت و غاز و به هاوکاری "نووسینگهی راوێژکاره سهربهخۆکان" بهرپرسیارێتی دانانی سیاسهتهکانی نهوتیی فیدرالی، و پلانهکانی ههڵکهندن و گهشهپێدانی کێڵگهکان، بهرپرسیارێتی چاوپێداخشاندن و بڕیاردان لهسهر گرێبهستهکانی پشکنین و بهرههمهێنان، بڕیارلهسهردان و دهسکاریکردنی نموونهی گرێبهستی پشکنین و بهرههمهێنان دهگرێته ئهستۆ. وهزارهتی نهوتیش ئهرکی پێشنیارکردنی سیاسهت و یاسا و پلانهکانی فیدرالی نهوت و ئامادهکردن و رێنوێنی و رێورهسمهکانی جێبهجێکردنی پلانه نهوتییه فیدرالییهکانی دهکهوێته ئهستۆ.
بۆ خوێندنهوهی دهقی ئهم رهشنووسهی که له 15ی شوباتی 2007 له لایهن حکومهتی عێراقییهوه پهسهنکراوه، کلیکی ئێره بکه.
25/4/2007
-----
بابهتی پهیوهندار:
- "یاسای نهوتی عێراقی لهبهرژهوهندی کێدایه؟"
- "رهشنووسی یاسای نهوتی ههرێمی کوردستان بڵاوکرایهوه"
- "کێ خاوهنی نهوتی عێراقه ق بهڕێوهی دهبات؟"
- نیقاش - بهشی "نهوت"